b'\n_START_ARTICLE_\nPiacenza (pokrajina)\n_START_SECTION_\nZgodovinske zanimivosti\n_START_PARAGRAPH_\nDana\xc5\xa1nja pokrajina Piacenza zavzema pribli\xc5\xbeno isto ozemlje, ki ga je leta 1545 pape\xc5\xbe Pavel III. imenoval za kne\xc5\xbeevino in ga podaril svojemu sinu knezu Pierluigiju Farnese. Ko je bil ta usmr\xc4\x8den, je njegov sin in naslednik Ottavio prenesel v Parmo prestolnico kne\xc5\xbeevine, ki se je od tedaj imenovala Kne\xc5\xbeevina Parma in Piacenza. Trajala je do leta 1859, ko je bila priklju\xc4\x8dena savojskim posestvom in nato Kraljevini Sardiniji.'